جمهور باشقانی و عدالت و اینکیشاف پارتیسی‌نین صدری رجب طیب اردوغان یئنی زلاندیا‌داکی ترور حادثه سینین فردی دئییل تشکیلات‌لی ترور هوجومو اولدوغونو سؤیله‌دی.
اردوغان بیر سیرا تلویزیون کانال‌لاری‌نین اورتاق یاییمیندا گوندمله باغلی آچیقلاماسیندا مارسین 15-ده یئنی زلاندیا-نین کرایست چرچ شهرینده جمعه نامازی زامانی ایکی مسجیده 10 دقیقه فاصیله ایله ائدیلن و 51 نفرین حیاتینی ائتیردیگی ترور حادثه سینه توخونا‌راق دئییب: "یئنی زلاندیا حاکمیتی‌نین بیزه وئردیگی وعده گؤره بو هوجومون آرخاسیندا کیم‌لر اولدوغونو اورتایا چیخاراجاغینا اینانیرام. جناب باش ناظیر جاسیندا آردرین وئردیگی آچیقلاما‌لار هر باخیم‌دان تقدیره لاییق‌دیر. بونون کدرینی اوریینده حیس ائتمیش‌دیر. یئنی زلاندیا خالقی دا مسلمان‌لارین کدرینی بؤلوشه‌رک اینسان‌لیق‌دان نسیبینی آلمامیش اولان‌لارا بیر اینسانلیق درسی وئردی".
ایستانبول‌داکی آیاصوفیا موضوعسو ایله علاقه‌دار سوالا دا جاواب وئرن اردوغان دئییب کی، بونون آدینی موزه دئییل، آرتیق آیاصوفیا مسجیدی قویاریق. نئجه سلطان احمد مسجیدینه توریست‌لر گلیر، هر هانسی اؤدنیش اولورمو؟ سلطان  احمد مسجیدینی، سلیمانیه مسجیدینی، فاتح مسجیدینی نئجه زیارت ائدیر. عینی شئی آیاسوفیادا دا ائدر. موزه ایستاتوسونا قال‌دیری‌لار.
